গুৱাহাটীস্থিত এগৰাকী প্ৰতিষ্ঠিত ব্যৱসায়ী প্ৰাণজিৎ শইকীয়াৰ শনিবাৰে গুৱাহাটীত দেহাৱসান হয়। মৃত্যুৰ সময়ত তেওঁৰ বয়স আছিল ৬১ বছৰ।
পৰিয়ালৰ সূত্ৰই জানিবলৈ দিয়া মতে, বিপুল নামেৰে জনাজাত প্ৰয়াত প্ৰাণজিৎ শইকীয়া গুৱাহাটীত এখন বাহনত যাত্ৰা কৰি থকা অৱস্থাতে ষ্ট্ৰোকত আক্ৰান্ত হৈ বাগৰি পৰিছিল।
তৎকালীনভাৱে তেওঁক চহৰৰ নেমকেয়াৰ চিকিৎসালয়লৈ লৈ যোৱা হয় যদিও চিকিৎসকে তেওঁক মৃত বুলি ঘোষণা কৰে।
১৯৬১ চনৰ ২২ জুনত গুৱাহাটীত জন্মগ্ৰহণ কৰা প্ৰখ্যাত ব্যৱসায়ীগৰাকী তেওঁৰ জনহিতকৰ সামাজিক কাম-কাজৰ বাবেও জনাজাত আছিল।
গুৱাহাটীৰ বিভিন্ন মন্দিৰ আৰু অন্যান্য ধৰ্মীয় প্ৰতিষ্ঠান তথা উৎসৱলৈ পুঁজি দান কৰি তেওঁ ৰাইজৰ আস্থাভাজন হৈ পৰিছিল।
দিচপুৰৰ লগতে জাপৰিগোগ দুৰ্গা পূজা উদযাপন সমিতিকে ধৰি চহৰখনৰ বিভিন্ন অনুষ্ঠানৰ সৈতে জড়িত আছিল প্ৰয়াত শইকীয়া।
এফচিআই- ৰ এগৰাকী নামী ঠিকাদাৰ হিচাপে পৰিচিত প্ৰাণজিৎ শইকীয়া বামুণীময়দানস্থিত চহৰখনৰ আটাইতকৈ পুৰণি গাড়ী মেৰামতি কেন্দ্ৰ মন' মটৰ ৱ'ৰ্কছ্ আৰু খ্ৰীষ্টান বস্তি অঞ্চলত অৱস্থিত শইকীয়া কমাৰ্চিয়েল কমপ্লেক্সৰ মালিক আছিল।
প্ৰয়াত প্ৰাণজিৎ শইকীয়াৰ অন্তিম সংস্কাৰ সোমবাৰে গুৱাহাটীৰ ভূতনাথ শ্মশানত সম্পন্ন কৰা হ'ব বুলি পৰিয়ালৰ লোকে জানিবলৈ দিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
